ବଲିଉଡ ଅଭିନେତା କରଣ ସିଂ ଗ୍ରୋଭର ଆଜି ନିଜର ୩୭ ତମ ଜନ୍ମଦିନ ପାପଳନ କରୁଛନ୍ତି । ୨୩ ଫେବୃଆରୀ ୧୯୮୨ରେ ଦିଲ୍ଲୀରେ ଜନ୍ମିତ କରଣ ସର୍ବଦା ନିଜର ପର୍ସନାଲ ଲାଇଫକକୁ ନେଇ ଚର୍ଚ୍ଚାରେ ରହିଛନ୍ତି । ଅନେକ ଟିଭି ସିରିଏଲ ଏବଂ ଫିଲ୍ମରେ କାମ କରି ସାରିଥିବା କରଣଙ୍କ ତୃତୀୟ ପତ୍ନୀ ହେଉଛନ୍ତି ବିପାଶା ବସୁ । ଏହା ପୂର୍ବରୁ ସେ ଦୁଇ ଦୁଇଟି ବିବାହ କରିଥିଲେ । ତେବେ କରଣଙ୍କ ଜନ୍ମଦିନରେ ଆସନ୍ତୁ ଜାଣିବା ତାଙ୍କ ମ୍ୟାରେଡ ଲାଇଫ ବିଷୟରେ ।
କରଣ ୨୦୦୮ରେ ଟିଭି ଅଭିନେତ୍ରୀ ଶ୍ରଦ୍ଧା ନିଗମଙ୍କୁ ବିବାହ କରିଥିଲେ । ବିବାହ ପରେ ମଧ୍ୟ ସେ ଅନ୍ୟ ଝିଅମାନଙ୍କ ସହିତ ସମ୍ପର୍କ ରଖୁଥିଲେ । ସେ ସମୟରେ କରଣଙ୍କ ଅଫେୟର ରିଅଲିଟି ଶୋ 'ଝଲକ ଦିଖଲା ଜା'ର କୋରିଓଗ୍ରାଫର ନିକୋଲଙ୍କ ସହିତ ଥିଲା । ୧୦ ମାସର ବିବାହ ମଧ୍ୟରେ କରଣ ଶ୍ରଦ୍ଧାଙ୍କ ପ୍ରତି କେବେ ବି ଲୟାଲ ରହିପାରିଲେ ନାହିଁ । ଶେଷରେ ଶ୍ରଦ୍ଧା କରଣଙ୍କ ଠାରୁ ଛାଡପତ୍ର ନେବାର ନିର୍ଣ୍ଣୟ ନେଲେ ।
ତଲାକ ପରେ ମଧ୍ୟ କରଣଙ୍କ ଏହି ଅଭ୍ୟାସ ବଦଳିନ ଥିଲା । ଶ୍ରଦ୍ଧାଙ୍କ ଠାରୁ ଅଲଗା ହେବା ପରେ ସେ ଏକା ସହିତ ଦୁଇ ଜଣଙ୍କୁ ଡେଟ କରୁଥିଲେ । ନିକୋଲଙ୍କ ସହିତ ସେ ନିଜ ଜୀବନରେ ଜେନିଫର ୱିଙ୍ଗେଟଙ୍କୁ ମଧ୍ୟ ଡେଟ କରିବାକୁ ଲାଗିଲେ । ସେତେବେଳେ ଜେନିଫର ଏବଂ କରଣ ଟିଭି ଶୋ' 'ଦିଲ ମିଲ ଗଏ'ରେ ନଜର ଆସୁଥିଲେ । ପରେ ନିକୋଲଙ୍କ ସହିତ ବ୍ରେକଅପ ପରେ କରଣ ଜେନିଫରଙ୍କୁ ପ୍ରପୋଜ କରିଥିଲେ । ୨୦୧୨ରେ କରଣ ଜେନିଫରଙ୍କୁ ବିବାହ କରିଥିଲେ ।
ଜେନିଫରଙ୍କୁ ବିବାହ କରିବା ପରେ ମଧ୍ୟ କରଣଙ୍କ ପୁରୁଣା ଅଭ୍ୟାସ ବଦଳିନଥିଲା । ଏପରିକି ଜେନିଫର 'ଦିଲ ମିଲ ଗୟେ' ସେଟରେ ହିଁ କରଣଙ୍କୁ ଅନ୍ୟ ଏକ ଝିଅଙ୍କ ସହିତ ଧରିଥିଲେ ଏବଂ ସମସ୍ତଙ୍କ ସାମ୍ନାରେ ଚାପୁଡା ମାରିଥିଲେ ।
କହିରଖୁଛୁ ଯେ, ଟିଭି ସିରିଏଲରେ କାମ କରିବା ସହିତ କରଣଙ୍କୁ ଫିଲ୍ମରେ କାମ କରିବାର ଅପର ମିଳିବାକୁ ଲାଗିଲା । ତାପଙ୍କର ପ୍ରଥମ ଫିଲ୍ମ 'ଏଲୋନ' ଥିଲା । ଏହି ଫିଲ୍ମରେ ସେ ଅଭିନେତ୍ରୀ ବିପାଶାଙ୍କ ସହିତ ନଜର ଆସିଥିଲେ । ଏହି ଫିଲ୍ମର ସୁଟିଂ ସମୟରୁ ହିଁ ସେ ବିପାଶାଙ୍କ ପ୍ରେମ ରେ ପଡିଯାଇଥିଲେ । ଏହି କାରଣରୁ କରଣ ଏବଂ ଜେନିଫରଙ୍କ ମଧ୍ୟରେ ଝଗଡା ଲାଗିରହଲା । ଶେଷରେ ୨୦୧୬ରେ କରଣ ଜେନିଫରଙ୍କୁ ତଲାକ ଦେଇ ତାଙ୍କ ଠାରୁ ୪ ବର୍ଷ ବଡ ବିପାଶାଙ୍କୁ ବିବାହ କରିଥିଲେ । ଏବେ ଦୁହେଁ ନିଜ ବୈବାହିକ ଜୀବନକୁ ଏଞ୍ଜୟ କରୁଛନ୍ତି ।
